BANPU โบรกอัพกำไรปีนี้แตะ 3.14 หมื่นลบ. พ่วงเป้าใหม่ 16 บาท รับราคาถ่านหิน-ก๊าซฯพุ่ง
BANPU โบรกอัพกำไรปีนี้แตะ 3.14 หมื่นลบ. พ่วงเป้าใหม่ 16 บาท รับราคาถ่านหินและก๊าซธรรมชาติใน US ทรงตัวในระดับสูง
BANPU โบรกอัพกำไรปีนี้แตะ 3.14 หมื่นลบ. พ่วงเป้าใหม่ 16 บาท รับราคาถ่านหินและก๊าซธรรมชาติใน US ทรงตัวในระดับสูง
25 พ.ค. 2565

บล.เคทีบีเอสที ระบุในบทวิเคราะห์วันนี้ (19 พ.ค.2565) ว่า บริษัท บ้านปู จำกัด (มหาชน) หรือ BANPU คงคำแนะนำ “ซื้อ” ที่ราคาเป้าหมายใหม่ปี 2022E ที่ 16.00 บาท (เพิ่มจากเดิมที่ 15.00 บาท) อิงวิธี SOTP มีคงมุมมองเชิงบวกหลังเข้าร่วมประชุมนักวิเคราะห์ของบริษัท โดยมองว่าแนวโน้มราคาถ่านหินและก๊าซธรรมชาติใน US มีแนวโน้มทรงตัวในระดับสูง โดยมีปัจจัยผลักดันจากอุปทานพลังงานตึงตัวจากสงครามระหว่างรัสเซียและยูเครน
อย่างไรก็ดีมองว่าระดับราคาที่ทรงตัวสูงนี้จะส่งผลต่ออุปสงค์และปริมาณการผลิตถ่านหินและก๊าซฯของบริษัท นอกจากนี้เชื่อว่าบริษัทมีแนวโน้มที่จะเห็นผลขาดทุนจากอนุพันธ์ทางการเงิน (hedging loss) ที่ระดับสูงต่อไปในไตรมาส 2/2565 จากราคาขายเฉลี่ย (ASP) ที่ปรับตัวขึ้นแรงแม้จะมีปริมาณการทำสัญญาน้อยลง
โดยปรับประมาณการกำไรสุทธิปี 65-66 ขึ้น 142% และ 95% เป็น 31.4 พันล้านบาท และ 24.7 พันล้านบาท ตามลำดับ หลักๆเพื่อสะท้อนสมมติฐาน ASP ของถ่านหินและก๊าซฯที่ปรับตัวขึ้นแรง ซึ่งเชื่อว่ามากเกินพอที่จะชดเชยผลกระทบจากปริมาณการผลิตที่ลดลงรวมถึง hedging loss ที่สูงขึ้นได้
ด้านราคาหุ้น outperform SET 13% ในช่วง 6 เดือนที่ผ่านมา สอดคล้องกับแนวโน้มราคาถ่านหินที่ปรับตัวสูงขึ้นจากความกังวลด้านอุปทานตึงตัว ทั้งนี้ราคาปิดล่าสุดสะท้อน 2022E PBV ที่ไม่แพงที่ 1.03x (ประมาณ +0.5SD บนค่าเฉลี่ย PBV 5 ปีย้อนหลัง) ทั้งนี้เชื่อว่ากำไรปกติของบริษัท (ไม่รวมผลกระทบจาก hedging loss และกำไรพิเศษจากการขายบริษัท Sunseap Group Pte,Ltd.) จะทำสถิติรายไตรมาสใหม่ในไตรมาส 2/2565 หนุนด้วย ASP ของทั้งถ่านหินและก๊าซฯที่ปรับตัวสูงขึ้นอย่างมากจากความตึงเครียดระหว่างประเทศ